Dre ma oa ar skinwel e kambr an diwallerien , stok ouzh o hini , en doa gouezet Erle e kendalc ' he enklaskoù Amnesty International evit o adkavout . Met en tu fall edont o klask , siwazh : war - zu Rusia , Lituania . . . Ma ouijent e oant dalc ' het un tregont kilometrad ken diouzh burevioù ar gazetenn ! Ha marteze ne vefent biken dieubet ! Asambles gantañ e oa dalc ' het daou gazetenner all : Pedro , ul livour ampart o tont eus Brazil , ha Sundara o tont eus Vietnam . O zri e oant bet heuget gant doareoù gouarnamant ar vro ' oant bet kaset betek enni da labourat war ar petrol . Neuze o doa dibabet dileskel o labour orin evit sevel ur gazetenn a rankfe lakaat ar bobl da stourm evit ma vefe doujet outi .